Komission asetus (EY) N:o 3238/94, annettu 21 päivänä joulukuuta 1994, tiettyihin Puolasta, Unkarista, Romaniasta, Bulgariasta, Tsekin tasavallasta, Slovakian tasavallasta, Liettuasta, Latviasta ja Virosta peräisin oleviin ja asetuksen (EY) N:o 3448/93 liitteessä tarkoitettujen maataloustuotteiden jalostamisessa tuotettuihin tavaroihin sovellettavien muuttuvien maksuosien määrittämisestä ja hallinnoinnista



Virallinen lehti nro L 338 , 28/12/1994 s. 0030 - 0047

Suomenk. erityispainos Alue 3 Nide 65 s. 0097

Ruotsink. erityispainos Alue 3 Nide 65 s. 0097



KOMISSION ASETUS (EY) N:o 3238/94, annettu 21 päivänä joulukuuta 1994, tiettyihin Puolasta, Unkarista, Romaniasta, Bulgariasta, T Osekin tasavallasta, Slovakian tasavallasta, Liettuasta, Latviasta ja Virosta peräisin oleviin ja asetuksen (EY) N:o 3448/93 liitteessä tarkoitettujen maataloustuotteiden jalostamisessa tuotettuihin tavaroihin sovellettavien muuttuvien maksuosien määrittämisestä ja hallinnoinnista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden jalostamisessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(1) ja erityisesti sen 7 artiklan 2 kohdan, sekä katsoo, että Euroopan yhteisöjen ja niiden jäsenvaltioiden sekä Puolan tasavallan välisen Eurooppa-sopimuksen pöytäkirjan n:o 3 mukaisesti(2) olisi säädettävä maksun muuttuvien maksuosien alennuksesta tietyille mainitun pöytäkirjan liitteessä I tarkoitetuille tavaroille liitteessä II vahvistettujen kiintiöiden rajoissa, Euroopan yhteisöjen ja niiden jäsenvaltioiden sekä Unkarin tasavallan välisen Eurooppa-sopimuksen pöytäkirjan n:o 3 mukaisesti(3) olisi säädettävä maksun muuttuvien maksuosien alennuksesta tietyille mainitun pöytäkirjan liitteessä I tarkoitetuille tavaroille liitteessä II vahvistettujen kiintiöiden rajoissa, Euroopan yhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevan väliaikaisen sopimuksen pöytäkirjan n:o 3 mukaisesti(4) olisi säädettävä muuttuvien maksuosien alennuksesta tietyille mainitun pöytäkirjan liitteessä A tarkoitetuille tavaroille liitteessä B vahvistettujen kiintiöiden rajoissa, Euroopan yhteisön ja Euroopan hiili- ja teräsyhteisön sekä Bulgarian välisen kauppaa ja kaupan liitännäistoimenpiteitä koskevan väliaikaisen sopimuksen pöytäkirjan n:o 3 mukaisesti(5) olisi säädettävä maksun maatalousosan alennuksesta tietyille mainitun pöytäkirjan liitteessä I tarkoitetuille tavaroille liitteessä II vahvistettujen kiintiöiden rajoissa, Euroopan talousyhteisön ja Euroopan hiili- ja teräsyhteisön sekä T Osekin tasavallan välisen kauppaa ja kaupan liitännäistoimenpiteitä koskevan väliaikaisen sopimuksen pöytäkirjan n:o 3 mukaisesti(6) olisi otettava huomioon sopimuksen 14 artiklan soveltamiseksi toteutetut toimenpiteet; näihin toimenpiteisiin kuuluu erityisesti rasvattoman maitojauheen, voin sekä ohran maksun alennus; tämän vuoksi olisi säädettävä muuttuvien maksuosien alennuksesta tietyille mainitun pöytäkirjan liitteen taulukossa 1 tarkoitetuille tavaroille neuvoston asetuksen (EY) N:o 315/94(7) 1 artiklassa vahvistettujen arvokiintiöiden rajoissa, Euroopan talousyhteisön ja Euroopan hiili- ja teräsyhteisön sekä Slovakian tasavallan välisen kauppaa ja kaupan liitännäistoimenpiteitä koskevan väliaikaisen sopimuksen pöytäkirjan n:o 3 mukaisesti(8) olisi otettava huomioon sopimuksen 14 artiklan soveltamiseksi toteutetut toimenpiteet; näihin toimenpiteisiin kuuluu erityisesti rasvattoman maitojauheen, voin sekä ohran maksun alennus; tämän vuoksi olisi säädettävä muuttuvien maksuosien alennuksesta tietyille mainitun pöytäkirjan liitteen taulukossa 1 tarkoitetuille tavaroille neuvoston asetuksen (EY) N:o 316/94(9) 1 artiklassa vahvistettujen arvokiintiöiden rajoissa, Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Liettuan välisen kaupan ja kaupan liitännäistoimenpiteiden vapauttamista koskevan sopimuksen pöytäkirjan n:o 2 mukaisesti olisi säädettävä muuttuvien maksuosien alennuksesta tietyille mainitun pöytäkirjan liitteessä I tarkoitetuille tavaroille liitteessä II vahvistettujen kiintiöiden rajoissa, Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Latvian välisen kaupan ja kaupan liitännäistoimenpiteiden vapauttamista koskevan sopimuksen pöytäkirjan n:o 2 mukaisesti olisi säädettävä muuttuvien maksuosien alennuksesta tietyille mainitun pöytäkirjan liitteessä I tarkoitetuille tavaroille liitteessä II vahvistettujen kiintiöiden rajoissa, Euroopan yhteisön, Euroopan atomienergiayhteisön ja Euroopan hiili- ja teräsyhteisön sekä Viron välisen kaupan ja kaupan liitännäistoimenpiteiden vapauttamista koskevan sopimuksen pöytäkirjan n:o 2 mukaisesti olisi säädettävä muuttuvien maksuosien alennuksesta tietyille mainitun pöytäkirjan liitteessä I tarkoitetuille tavaroille liitteessä II vahvistettujen kiintiöiden rajoissa, yhteisön olisi tehtävä päätös kiintiöidensä avaamisesta osana kansainvälisten velvoitteidensa täyttämistä tämän asetuksen liitteiden I, II, III, IV, V, VI, VII, VIII ja IX tavaroiden osalta; olisi taattava erityisesti kaikkien yhteisön tuojien yhdenvertainen ja jatkuva mahdollisuus käyttää mainittuja kiintiöitä sekä näille kiintiöille säädettyjen tullien keskeytymätön soveltaminen kaikkeen kyseisten tuotteiden tuontiin kaikissa jäsenvaltioissa kiintiöiden täyttymiseen asti; mitään estettä ei kuitenkaan ole sille, että jäsenvaltioille annettaisiin kyseisten kiintiöiden yhteisen hallinnoinnin tehokkuuden varmistamiseksi lupa lukea kiintiöihin tarvitsemansa tosiasiallista tuontia vastaavat määrät; tämä hallinnointitapa edellyttäisi kuitenkin läheistä yhteistoimintaa jäsenvaltioiden ja komission kesken, koska komission olisi erityisesti voitava seurata kiintiöiden täyttymistä ja tiedottaa tästä jäsenvaltioille, koska Belgian kuningaskunta, Alankomaiden kuningaskunta ja Luxemburgin suurherttuakunta kuuluvat niitä edustavaan Benelux-talousliittoon, on mahdollista, että yksi näistä jäsenistä toteuttaa kaikki kiintiöiden hallinnointia koskevat toimenpiteet, ja tässä asetuksessa säädetyt toimenpiteet ovat liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Puolasta, Unkarista, Romaniasta, Bulgariasta, T Osekin tasavallasta, Slovakian tasavallasta, Liettuasta, Latviasta ja Virosta peräisin olevista tämän asetuksen liitteiden I, II, III, IV, V, VI, VII, VIII ja IX tavaroista on 1 päivästä tammikuuta 1995 alkaen 30 päivään kesäkuuta 1995 asti kannettava 2 artiklan mukaisesti määritettävät alennetut muuttuvat maksuosat vuotuisen kiintiön rajoissa ja näissä liitteissä määrättyjen edellytysten mukaisesti. 2 Tässä asetuksessa "peräisin olevilla tavaroilla" tarkoitetaan tavaroita, jotka vastaavat Euroopan yhteisöjen sekä Puolan, Unkarin, Romanian, Bulgarian, T Osekin tasavallan ja Slovakian tasavallan välillä tehtyjen Eurooppa-sopimusten ja väliaikaisten sopimusten liitteenä olevassa pöytäkirjassa n:o 4 vahvistettuja edellytyksiä ja Liettuan, Latvian ja Viron kanssa tehtyjen sopimusten liitteenä olevassa pöytäkirjassa n:o 3 vahvistettuja edellytyksiä. 2 artikla Alennetut 1 päivästä tammikuuta 30 päivään kesäkuuta 1995 sovellettavat muuttuvat maksuosat lasketaan seuraavasti: a) Unkari, Romania, Bulgaria, Puola, T Osekin tasavalta, Slovakian tasavalta: vähennetään asetuksen (EY) N:o 3448/93 3 artiklan 2 kohdan mukaisesti 30 prosenttia kunkin perustuotteen osalta lasketusta kynnyshintojen keskiarvon ja cif-hintojen tai vapaasti rajalla -hintojen keskiarvon erotuksesta. Lasketut erotukset vehnälle Unkarin, Romanian ja Bulgarian osalta, yhdistetyn nimikkeistön 4 ryhmään kuuluville perustuotteille Puolan, T Osekin tasavallan ja Slovakian tasavallan osalta ja ohralle T Osekin tasavallan ja Slovakian tasavallan osalta alennetaan 60 prosentilla; b) Liettua, Latvia, Viro: vähennetään asetuksen (EY) N:o 3448/93 3 artiklan 2 kohdan mukaisesti 10 prosenttia kunkin perustuotteen osalta lasketusta kynnyshintojen keskiarvon ja cif-hintojen tai vapaasti rajalla -hintojen keskiarvon erotuksesta; yhdistetyn nimikkeistön 4 ryhmään kuuluville perustuotteille lasketut erotukset alennetaan 20 prosentilla; c) näin saatuja määriä sovelletaan kyseisten tavaroiden valmistuksessa käytettyinä pidettyihin perustuotteisiin asetuksen (EY) N:o 3448/93 13 artiklan 2 kohdan mukaisesti. 3 artikla Asetuksen (EY) N:o 3448/93 liitteessä B tarkoitettuihin mutta tämän asetuksen liitteistä I, II, III, IV, V, VI, VII, VIII ja IX puuttuviin tavaroihin sekä mainituissa liitteissä tarkoitettuihin tavaroihin asetuksessa vahvistettujen kiintiöiden ylittävien määrien osalta tavaroihin sovellettavat muuttuvat maksuosat ovat asetuksen (EY) N:o 3448/93 3 artiklan mukaisesti sellaisenaan lasketut maksuosat. 4 artikla 1 Edellä 1 artiklassa tarkoitettuja tariffikiintiöitä hallinnoi komissio, joka voi toteuttaa kaikki tarvittavat hallinnolliset toimenpiteet tehokkaan hallinnoinnin varmistamiseksi. 2 Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on pyyntö etuuskohtelun myöntämisestä tässä asetuksessa tarkoitetuille tuotteille, ja jos tulliviranomaiset vastaanottavat tämän ilmoituksen, kyseinen jäsenvaltio lukee komissiolle lähetettävällä tiedonannolla tarvettaan vastaavan määrän kiintiön määrään. Kiintiöön lukemista koskevat pyynnöt, joissa mainittujen ilmoitusten vastaanottamispäivä on ilmoitettu, on lähetettävä viipymättä komissiolle. Komissio antaa luvan kiintiöön lukemiseen niiden päivien mukaisessa järjestyksessä, jossa kyseisen jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset siltä osin kuin käytettävissä oleva määrä sen sallii. 3 Jos jäsenvaltio ei käytä kiintiöön luettuja määriä, sen on palautettava ne mahdollisimman pian vastaavan kiintiön määriin. 4 Jos pyydetyt määrät ylittävät kiintiössä jäljellä olevan määrän, se jaetaan tasan pyyntöjen kesken. Komissio ilmoittaa jäsenvaltioille toteutetuista kiintiöihin lukemisista. 5 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1994. Komission puolesta Martin BANGEMANN Komission jäsen (1) EYVL N:o L 318, 20.12.1993, s. 18 (2) EYVL N:o L 348, 31.12.1993, s. 2 (3) EYVL N:o L 347, 31.12.1993, s. 2 (4) EYVL N:o L 81, 2.4.1993, s. 2 (5) EYVL N:o L 323, 23.12.1993, s. 1 (6) EYVL N:o L 115, 30.4.1992, s. 1 (7) EYVL N:o L 41, 12.2.1994, s. 12 (8) EYVL N:o L 115, 30.4.1992, s. 1 (9) EYVL N:o L 41, 12.2.1994, s. 15 LIITE I >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA> LIITE IV >TAULUKON PAIKKA> LIITE V >TAULUKON PAIKKA> LIITE VI >TAULUKON PAIKKA> LIITE VII >TAULUKON PAIKKA> LIITE VIII >TAULUKON PAIKKA> LIITE IX >TAULUKON PAIKKA>